Document ID: /roh_data/filtered/fineweb-2-filterrobots_roh.jsonl.gz/48429

Cumpareglià cun auters onns saja quest onn extraordinari che las diversas malauras ed uschia era ils donns sajan sa cummuladas entaifer paucas emnas, hai num da vart da l'assiccurrenza Axa. Ils experts da l'assiccurranza quintan fin la fin da l'onn cun donns da var 143 milliuns francs or da passa 33'000 annunzias pervi da las malauras. La Mobiliar quinta cun donns da bunamain 300 milliuns francs or da 60'000 annunzias da donns. La Helvezia quinta percunter cun ina summa enturn 50 milliuns francs.
Anc betg cuntanschì ils records dal 2005
Malgrà ch’ils donns èn auts – ils custs or da l’onn da record il 2005 n’èn anc betg cuntanschids. Là ha be la Mobiliar pajà en total 450 milliuns francs. Ed en il chantun da Lucerna ch'era ferm pertutgà lezza giada hai tenor l'assiccuranza da bajetgs dà donns da 235 milliuns francs. Quest onn sa movan ils donns en il chantun da Lucerna tranter 150 e 200 milliuns francs. La fin d’emna pudessi dentant gia dar ulteriurs donns: a partir da sonda suentermezdi èsi cunzunt en la Bassa da quintar cun ulteriurs urizis e granella. Questa giada vegnian quels però plitsot en furma da singulas vias d'urizi e betg sur pli grondas surfatschas sco tar las ultimas malauras. Quai tenor ils experts da l'Uffizi federal d'ambient.